

Почитувани родители и идни првачиња,

Ве известуваме дека терминот за упис на првачиња во учебната 2022/2023 година, ќе се реализира од 03.05.2022 до 31.05.2022 година.

Во прво одделение ќе се запишуваат деца кои до крајот на календарската година (31.12.2022 год.) ќе наполнат 6 години. Во прво одделение можат да се запишат и деца кои до 31.01.2023 година ќе наполнат 6 години, по претходно барање од родителот/старателот и добиено мислење од психологот во училиштето.

ПОТРЕБНИ ДОКУМЕНТИ

1. Извод од матична книга на родени на детето ( може и копија)

2. Потврда за примени задолжителни вакцини издадена од надлежна здравствена установа

3. Потврда за стоматолошки преглед издадена од Детска стоматологија

4. Потврда за офталмолошки преглед ( очен преглед) издадена од надлежна здравствена установа

5. Лична карта од родител/старател на увид

6. Мислење / функционален профил од Комисијата за проценка на деца и младинци за дополнителна образовна, социјална и здравствена поддршка според МКФ ( за деца со попреченост).

Потребните документи да бидат доставени на денот на уписот на вашето дете, во (мај), а за терминот дополнително ќе бидете известени.

Ве очекуваме,

ООУ „Симче Настовски“ Вратница

Директор,

Бранка Марковиќ